তার দাদু গ্রামের সবচেয়ে ধনী কৃষক পরিবার। তাদের বাড়িতে রয়েছে কয়েক জোড়া হালের গরু। যদিও তা এখন আর জমিচাষে ব্যবহার হয় না। রয়েছে পুকুর, আম বাগান। নিজেদের পুকুরের বড় মাছের স্বাদ আলাদা। দাদু তাকে নিয়ে পুকুর ঘুরে ঘুরে বেড়িয়েছেন। আর জাইলা (যে জাল দিয়ে মাছ ধরে) চাচাকে দিয়ে বড় বড় মাছ ধরেছেন তাদের জন্য। দাদু নিজে যতœ করে রেখেছেন এই মাছগুলো। এক একটা মাছের ওজন পাঁচ থেকে দশ কেজি। নিজ চোখে না দেখলে হয়তো কখনো বিশ্বাস হতো না তার। তাদের রয়েছে অসংখ্য খেজুরগাছ। প্রত্যেক দিন সকালে গাছ থেকে গাছি রস নিয়ে আসেন। কি যে মজার গন্ধ কাঁচা রসের! মাতাল করে দেয় শাহেদকে। মায়ের নিষেধ সত্ত্বেও সে দুই গ্লাস করে রস খেয়ে ফেলে। আর এই রস যখন আগুনে জ্বাল দিয়ে পাটালি তৈরি করা হয়, তখন অন্য রকম এক মোহনীয় ঘ্রাণ বের হয়।